section_heading: Sezona 2020./21.
paragraph_text: U utakmici prvog kola nove sezone Bundeslige odigrane 19. rujna 2020. protiv Borussije Mönchengladbach (3:0), Haaland je postigao dva gola.<ref> U utakmici DFL-Supercupa odigranoj 30. rujna, Haaland je zabio gol Bayern Münchenu za 2:2, no Borussia je na kraju izgubila 3:2.<ref> U prvom ligaškom susretu između ta dva kluba odigranom 7. studenog, Haaland je ponovno bio strijelac za Borussiju Dortmund, no njegova je momčad ponovno izgubila istim rezultatom kao i u DFL-Supercupu.<ref> Dana 21. studenog Haaland je postigao tri gola u 32 minute ligaške utakmice u kojoj je Hertha Berlin izgubila 2:5.<ref> Zbog tih pet golova postignutih u studenom 2020., po drugi je put u karijeri bio proglašen igračem mjeseca Bundeslige. U grupnoj fazi UEFA Lige prvaka 2020./21. postigao je šest golova, uključujući dva u svojoj 12. utakmici UEFA Lige prvaka odigranoj 24. studenog protiv Club Bruggea (3:0). Golovima na toj utakmici postao je igrač koji je u najmanje nastupa postigao 15 i 16 golova u UEFA Ligi prvaka.<ref> Borussia Dortmund je 2. prosinca uoči pete utakmice grupne faze UEFA Lige prvaka protiv Lazija objavila da Haaland zbog ozljede neće moći igrati do kraja kalendarske godine.<ref>